Diari Oficial de la Generalitat Valenciana


Sumari del DOGV 9853, del 21-05-2024 (2024/4585)

RESOLUCIÓ de 14 de maig de 2024, de la sotssecretària de la Conselleria d'Educació, Universitats i Ocupació, per la qual es modifica el Pla estratègic de subvencions d'esta conselleria per al període 2024-2027, aprovat per la Resolució de 28 de gener de 2024.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9853

Data del DOGV
:   21-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4585


Data del document
:   14-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 14 de maig de 2024, de la sotssecretària de la Conselleria d'Educació, Universitats i Ocupació, per la qual es modifica el Pla estratègic de subvencions d'esta conselleria per al període 2024-2027, aprovat per la Resolució de 28 de gener de 2024. [2024/4585]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, de 12.02.2015), disposa que les conselleries que tinguen previst atorgar subvencions hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents, i el seu contingut serà el determinat en la legislació bàsica estatal.  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, establix que els òrgans de les administracions públiques o qualsevol dels ens que proposen l'establiment de subvencions, amb caràcter previ, hauran de concretar, en un pla estratègic de subvencions, els objectius i els efectes que es pretenen amb la seua aplicació, el termini necessari per a aconseguir-los, els costos previsibles i les seues fonts de finançament, que se supeditaran, en tot cas, al compliment dels objectius d'estabilitat pressupostària.  
  
L'article 160.2.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que les persones titulars de les conselleries, tant en l'àmbit dels seus departaments com en el dels organismes públics vinculats o dependents, són els òrgans competents per a aprovar el pla estratègic de subvencions de la conselleria, que comprendrà tant les pròpies del departament com les dels organismes públics vinculats o dependents.  
  
Mitjançant la Resolució de 28 de gener de 2024, de la sotssecretària de la Conselleria d'Educació, Universitats i Ocupació, es va aprovar el Pla estratègic de subvencions 2024-2027 de la Conselleria d'Educació, Universitats i Ocupació, de l'Institut Valencià de Seguretat i Salut en el Treball (INVASSAT) i es va incorporar el Pla estratègic de subvencions del Servici Valencià d'Ocupació i Formació (LABORA).  
  
La Llei 8/2023, de 27 de desembre, de pressupostos de la Generalitat per a l'exercici 2024 incloïa les línies pressupostàries del subprograma 422H00, S0290 Subvencions activitats integració de l'alumnat de centres d'Educació Especial, S1571 Foment innovació educativa pertanyents al capítol IV, així com la línia S1562 Adquisició productes de suport per a l'alumnat amb necessitats educatives especials de centres educatius sostinguts amb fons públics, pertanyent al capítol VII, i la línia pressupostària del subprograma 421E00, S0437 Actuacions per a la millora de l'èxit i la reducció de l'abandó escolar, pertanyent al capítol IV, totes pertanyents a la Direcció General d'Innovació i Inclusió Educativa A84232936, i que no es van reflectir en el Pla estratègic de subvencions 2024-2027 de la Conselleria d'Educació, Universitats i Ocupació.  
  
Fent ús de la competència atribuïda per l'article 28 de la Llei 5/1983, de 30 de desembre, del Consell; l'article 160.2 de la Llei 1/2015, de 6 de febrer, de la Generalitat, i l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i de conformitat amb la delegació de competències en la persona titular de la Sotssecretaria efectuada per la Resolució de 13 d'abril de 2022, del conseller d'Educació, Cultura i Esport, resolc:  
  
Primer  
Modificar el Pla estratègic de subvencions 2024-2027 de la Conselleria d'Educació, Universitats i Ocupació mitjançant la inclusió les línies pressupostàries S0290 Subvencions activitats integració de l'alumnat de centres d'Educació Especial, S1571 Foment innovació educativa, pertanyents al capítol IV, així com la línia S1562 Adquisició productes de suport per a l'alumnat amb necessitats educatives especials de centres educatius sostinguts amb fons públics, pertanyent al capítol VII, del subprograma 422H00, i la línia S0437 Actuacions per a la millora de l'èxit i la reducció de l'abandó escolar, pertanyent al capítol IV, del subprograma 421E00, totes gestionades per la Direcció General d'Innovació i Inclusió Educativa, d'acord amb el detall que figura com a annex únic.  
  
  
Segon  
Ordenar la publicació en el Diari Oficial de la Generalitat Valenciana, de conformitat amb el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, així com en el portal de transparència de la Generalitat GVA Oberta.  
  
València, 14 de maig de 2024.- El conseller d'Educació, Universitats i Ocupació (Per delegació atorgada per Resolució de 13 d'abril de 2022. DOGV de 29/04/2022) La sotssecretària: Alida C. Mas Taberner.  
  
  
  
ANNEX ÚNIC  
  
Modificació del Pla estratègic de subvencions 2024-2027 de la Conselleria d'Educació, Universitats i Ocupació  
  
S'inclouen en el Pla estratègic de subvencions 2024-2027 de la Conselleria d'Educació, Universitats i Ocupació, en el capítol referit a la Direcció General d'Innovació i Inclusió Educativa, les següents línies de subvenció:  
  
DIRECCIÓ GENERAL D'INNOVACIÓ I INCLUSIÓ EDUCATIVA  
  
OBJECTIU ESTRATÈGIC 1:   
Promoure actuacions educatives inclusives i que reduïsquen les desigualtats.  
  
Línia de subvenció:  
CODI: S0437  
DENOMINACIÓ: actuacions per a la millora de l'èxit i la reducció de l'abandó escolar.  
MODE DE CONCESSIÓ: concurrència competitiva.  
BENEFICIARIS: centres sostinguts amb fons públics de la Comunitat Valenciana.  
DESCRIPCIÓ I FINALITAT: ajudes en centres que despleguen programes per a la millora de l'èxit i la reducció de l'abandó escolar.  
  
1. Àrees de competències afectades i sectors als quals es dirigixen les ajudes  
Actuacions o programes inclosos en el pla d'actuació per a la millora, que inclouen les diferents mesures per a la millora de l'èxit i la reducció de l'abandó escolar.   
Les ajudes van dirigides als centres privats concertats.  
  
2. Objectius i efectes que es pretenen amb la seua aplicació  
La promoció d'accions per a evitar l'abandó escolar, reduir les taxes de fracàs escolar i per a l'increment de l'èxit.   
La contribució al gasto dels centres privats concertats de la Comunitat Valenciana amb l'alumnat d'Educació Infantil (segon cicle) i Educació Primària o Educació Secundària Obligatòria amb una intervenció educativa dirigida a la reducció de l'abandó escolar.  
  
3. Mecanisme: esta subvenció es posarà en pràctica mitjançant una orde reguladora de bases i una convocatòria.  
  
4. Delimitació de les línies bàsiques de les bases reguladores  
1. Requisits dels beneficiaris:  
a) Declaració responsable de la titularitat del centre de no incórrer en cap de les circumstàncies que impedixen obtindre la condició de beneficiari de la convocatòria de subvencions.   
b) Declaració responsable de compromís de compliment de les obligacions que es deriven de la recepció de la subvenció.   
c) Documentació acreditativa d'estar al corrent de les obligacions tributàries i amb la Seguretat Social.  
2. Procediment de la convocatòria i de concessió de la subvenció: s'iniciarà d'ofici mitjançant una convocatòria aprovada per resolució de la persona titular de la conselleria competent en matèria d'educació, en què es publicaran les línies de subvenció, els imports màxims de les ajudes econòmiques a concedir, la ponderació dels criteris objectius d'atorgament i el pla de control.  
3. Criteris d'atorgament de la subvenció: s'atorgaran de manera proporcional amb criteris objectius fixats en l'orde de bases, la ponderació dels quals s'establirà en cada convocatòria.  
4. Justificació de la concessió: A l'efecte de compte justificatiu, es presentarà la documentació següent:   
a) Memòria econòmica justificativa del cost de les activitats subvencionades, que contindrà:   
1r. La relació classificada dels gastos de l'activitat amb identificació del creditor i del document, l'import, la data d'emissió, la data de pagament i el document justificatiu del seu pagament.   
2n. Les factures o els documents de valor probatori equivalent amb validesa en el tràfic jurídic mercantil o amb eficàcia administrativa incorporats en la relació esmentada anteriorment.   
b) Document de la titularitat del centre en què es faça constar que s'estan desenvolupant les actuacions referents a la compensació educativa.   
c) Certificats d'estar al corrent en el compliment de les seues obligacions tributàries i amb la Seguretat Social.  
  
5. Calendari  
- Tramitació anual d'una convocatòria.   
- Trimestre 4t: resolució i justificació de la subvenció.  
6. Termini necessari per a la consecució: s'establirà anualment en la convocatòria.  
  
7. Costos previsibles per a la seua realització i fonts de finançament: 600.000 € amb fons propis de la Generalitat.  
  
8. Pla d'acció  
Convocatòria d'ajudes als centres docents concertats per a desenvolupar actuacions o programes inclosos en el pla d'actuació per a la millora, que inclouen les diferents mesures per a la millora de l'èxit i la reducció de l'abandó escolar. Elaborar un pla de control d'estes ajudes.  
  
  
9. Indicadors de seguiment i avaluació  
Tant per a l'atorgament com per al seguiment s'avalua, en cada centre privat concertat sol·licitant, el seu índex de necessitats, atenent els indicadors que es concreten en cada convocatòria anual, i que analitzen diferents factors com ara el percentatge d'alumnat amb necessitats de compensació de les desigualtats, el nombre d'alumnat matriculat o l'índex socioeconòmic i cultural de l'alumnat del centre.  
  
Derivat del seguiment, s'elaborarà en el primer trimestre de cada exercici econòmic un informe d'avaluació sobre l'exercici anterior, així com les propostes per a la millora dels cursos següents.  
  
10. Resultats de l'avaluació del pla estratègic anterior  
  
Exercici Pressupost Convocatòria després de les obligacions de pagament Percentatge de justificació  
9987 923.695 € 974.733.89 € 95,13 %  
3407 298.940 € 449.077.07 € 99,46 %  
5273 958.134 € 597.391,08 € 99,57 %  
  
  
Pressupost: quantitat pressupostada per a cada exercici.  
Convocatòria després d'obligacions de pagament: quantitat disponible per a la subvenció en cada exercici. En tots els casos, s'ha oferit en cada convocatòria la totalitat disponible de la línia pressupostària per a cada exercici.   
Percentatge de justificació: resultat de l'execució per a cada exercici. Esta quantitat és el resultat de la justificació correcta per part dels centres privats concertats de l'ajuda assignada en cada exercici.  
  
  
OBJECTIU ESTRATÈGIC 2.2  
Impulsar el desenvolupament d'investigacions i estudis per a la inclusió, en el marc de l'Agenda 2030 dels Objectius de Desenvolupament Sostenible de les Nacions Unides.  
  
Línia de subvenció:  
CODI: S1571  
DENOMINACIÓ: Foment innovació educativa.  
MODE DE CONCESSIÓ: concessió directa, art. 168.1.a  
BENEFICIARIS: AVACU Associació Valenciana de Consumidors i Usuaris.  
DESCRIPCIÓ I FINALITAT: realització d'estudis i jornades sobre innovació i inclusió relacionades amb la qualitat educativa.  
  
1. Àrees de competències afectades i sectors als quals es dirigixen les ajudes  
- Desenvolupar mesures acadèmiques i organitzatives per a la formació en l'ús responsable dels telèfons mòbils.  
- Proposar mesures i recursos materials i personals per a tot l'alumnat, incloent-hi els alumnes amb necessitats educatives específiques, per a poder identificar els ODS més rellevants.  
  
2. Objectius i efectes que es pretenen amb la seua aplicació  
Objectiu: dissenyar respostes per a tot l'alumnat, incloent-hi l'alumnat amb necessitats educatives especials que promoguen la identificació dels ODS més rellevants.  
Efectes: es pretén facilitar a l'alumnat mecanismes i pautes d'accés, que faciliten oportunitats de practicar habilitats funcionals, de desenvolupament de competències socials i d'autonomia i iniciativa personal necessàries per a la identificació utilització responsable.  
  
3. Mecanisme: Resolució concessió directa article 168.1 a o a través de conveni amb l'Associació Valenciana de Consumidors i Usuaris.  
  
4. Delimitació de les línies bàsiques de les bases reguladores  
- Requisits dels beneficiaris: Línies nominatives.  
- Procediment de la convocatòria i de concessió de la subvenció: Concessió directa mitjançant resolució o conveni.  
- Criteris d' atorgament de la subvenció: Concessió directa.  
- Justificació de concessió: Justificació de despeses d' acord amb el que estableix la resolució de concessió o en el conveni amb l' Associació Valenciana de Consumidors i Usuaris.  
5. Calendari: Convocatòria anual.  
  
6. Termini necessari per a la consecució: Curs acadèmic següent.  
  
7. Costos previsibles per a la seua realització i fonts de finançament: 30.000 € amb fons propis de la Generalitat.  
  
8. Pla d'acció: Publicació d'una resolució nominativa o conveni, en el segon trimestre de l'any. Es tramita la proposta de pagament segons la justificació establerta en la pròpia resolució de concessió o conveni.  
  
  
9. Indicadors de seguiment i avaluació  
- Relació entre el pressupost executat i el previst inicialment.  
- Proporció d'alumnat beneficiat en relació amb l'alumnat necessitat.  
- Nombre de centres educatius que participen en la convocatòria.  
- Relació entre la quantitat d'activitats subvencionades sobre el total de les activitats.  
Avaluació: derivat del seguiment, s'elaborarà en el primer trimestre de cada exercici econòmic un informe d'avaluació sobre l'exercici anterior, així com les propostes per a la millora dels futurs.  
  
  
  
10. Resultats de l'avaluació del pla estratègic anterior  
No s'ha realitzat anteriorment, així que s'arreplegarà l'avaluació dels centres participants trimestralment a partir de la data en què s'inicie el programa.  
  
OBJECTIU ESTRATÈGIC 3.2  
Dissenyar respostes per a l'atenció a l'alumnat amb necessitats específiques de suport educatiu.   
  
Línia de subvenció:  
CODI: S1562  
DENOMINACIÓ: adquisició productes de suport per a l'alumnat amb necessitats educatives especials de centres educatius sostinguts amb fons públics.  
MODE DE CONCESSIÓ: concurrència competitiva.  
BENEFICIARIS: alumnes amb necessitats educatives especials.  
  
DESCRIPCIÓ I FINALITAT: facilitar mesures d'accessibilitat amb mitjans específics o singulars.  
  
1. Àrees de competències afectades i sectors als quals es dirigixen les ajudes  
- Desenvolupar mesures acadèmiques i organitzatives per a la compensació de les desigualtats en educació i l'atenció a l'alumnat que es troba en situació desfavorable.  
- Proposar l'assignació de recursos materials per als alumnes amb necessitats educatives específiques.  
- Sector educatiu: alumnat amb necessitats educatives especials escolaritzat a la Comunitat Valenciana, en els centres docents privats concertats i els centres públics de titularitat diferent de la Generalitat, que impartixen ensenyaments no universitaris a partir de segon cicle d'Educació Infantil.  
  
2. Objectius i efectes que es pretenen amb la seua aplicació  
- Dissenyar respostes per a l'atenció a l'alumnat amb necessitats específiques de suport educatiu.  
- Gestió de productes de suport per a l'alumnat amb necessitats educatives especials.  
3. Mecanisme: convocatòria anual de subvencions, mitjançant una resolució de la Direcció General competent en Inclusió Educativa.  
  
4. Delimitació de les línies bàsiques de les bases reguladores  
1. Requisits dels beneficiaris: alumnat amb necessitats educatives especials escolaritzat en els centres docents privats concertats i centres públics de titularitat diferent de la Generalitat, que impartixen ensenyaments no universitaris a partir de segon cicle d'Educació Infantil.  
  
2. Procediment de la convocatòria i de concessió de la subvenció: la resolució de convocatòria arreplegarà la forma i el termini per a la presentació de les sol·licituds, i per a la resolució i la notificació, així com la documentació i la informació que ha d'adjuntar-se a la sol·licitud.  
  
3. Criteris d'atorgament de la subvenció: la comissió tècnica valorarà els projectes i les memòries presentades tenint en compte les bases de la convocatòria, l'ajust als models establits i altres aspectes que es determinaran.  
4. Justificació de la concessió: els centres privats concertats percebran la subvenció atorgada després de la justificació del compliment de la finalitat per a la qual es va concedir.  
  
5. Calendari  
- 2n trimestre: procediment de sol·licitud de productes de suport mitjançant una resolució.  
- 3r trimestre: resolució i justificació de la subvenció.  
6. Termini necessari per a la consecució  
La sol·licitud d'ajuda per a l'adquisició de productes de suport objecte de subvenció haurà de realitzar-se coincidint amb el curs escolar.  
La resolució de la concessió de les subvencions es realitzarà abans del 30 de novembre de cada any.  
  
7. Costos previsibles per a la seua realització i fonts de finançament: 85.000 €, amb fons propis de la Generalitat.  
  
8. Pla d'acció  
Les línies bàsiques de les bases reguladores es concreten en l'Orde 3/2023, de 27 de setembre, de la Conselleria d'Educació, Universitats i Ocupació, per la qual s'aproven les bases reguladores per a la concessió de subvencions per a l'adquisició de productes de suport no informàtics per a l'alumnat amb necessitats educatives especials escolaritzat en centres educatius privats concertats i en centres públics de titularitat diferent de la Generalitat.  
  
9. Indicadors de seguiment i avaluació  
a) Relació entre el pressupost executat i el previst inicialment.  
  
b) Proporció d'alumnat beneficiat en relació amb l'alumnat necessitat.  
c) Nombre de centres educatius que participen en la convocatòria.  
d) Relació entre la quantitat de productes de suport subvencionats sobre el total de sol·licitats.  
  
10. Resultats de l'avaluació del pla estratègic anterior  
L'Orde de bases reguladora per la qual s'aproven les bases reguladores per a la concessió de subvencions per a l'adquisició de productes de suport no informàtics per a l'alumnat amb necessitats educatives especials escolaritzat en centres educatius privats concertats i en centres públics de titularitat diferent de la Generalitat, es va publicar en el DOGV en data 02.10.2023.  
La convocatòria corresponent a l'exercici 2023 actualment es troba en període de resolució.  
  
  
OBJECTIU ESTRATÈGIC 3.3  
Promoure activitats complementàries, programades per a l'alumnat amb necessitats educatives especials, escolaritzats en centres educatius sostinguts amb fons públics de la Comunitat Valenciana.  
  
Línia de subvenció:  
CODI: S0290  
DENOMINACIÓ: subvencions activitats integració de l'alumnat de centres d'Educació Especial.  
MODE DE CONCESSIÓ: concurrència competitiva  
BENEFICIARIS: alumnes de centres privats concertats d'Educació Especial i de titularitat de les corporacions locals.  
DESCRIPCIÓ I FINALITAT: fomentar activitats que afavorisquen el desenvolupament d'habilitats socials necessàries per a la integració de l'alumnat amb necessitats educatives especials.  
  
1. Àrees de competències afectades i sectors als quals es dirigixen les ajudes  
- Desenvolupar mesures acadèmiques i organitzatives per a la compensació de les desigualtats en educació i l'atenció a l'alumnat que es trobe en situació desfavorable.  
- Proposar l'assignació de recursos materials i personals per als alumnes amb necessitats educatives específiques.  
- Sector educatiu: alumnat amb necessitats educatives especials escolaritzat en unitats específiques situades en centres ordinaris i centres d'Educació Especial.  
2. Objectius i efectes que es pretenen amb la seua aplicació  
Objectiu: dissenyar respostes per a l'atenció a l'alumnat amb necessitats educatives especials.  
Efectes: es pretén facilitar a l'alumnat l'accés als recursos comunitaris i llocs d'oci, propiciant oportunitats de practicar habilitats funcionals en contextos reals, de desenvolupament de competències socials i d'autonomia i iniciativa personal necessàries per a la seua inclusió en la societat.  
  
3. Mecanisme: convocatòria anual de subvencions, mitjançant una resolució de la Direcció General competent en Inclusió Educativa.  
  
4. Delimitació de les línies bàsiques de les bases reguladores  
1. Requisits dels beneficiaris: alumnat de centres privats concertats escolaritzat en centres d'Educació Especial i unitats específiques.  
  
2. Procediment de la convocatòria i de concessió de la subvenció: la resolució de convocatòria arreplegarà la forma i el termini per a la presentació de les sol·licituds, i per a la resolució i la notificació, així com la documentació i la informació que ha d'adjuntar-se a la sol·licitud.  
  
3. Criteris d'atorgament de la subvenció: la comissió tècnica valorarà els projectes i les memòries presentades tenint en compte les bases de la convocatòria, l'ajust als models establits i altres aspectes que es determinaran.  
4. Justificació de la concessió: els centres privats concertats percebran la subvenció atorgada després de la justificació del compliment de la finalitat per a la qual es va concedir.  
  
5. Calendari  
- 3r trimestre: convocatòria anual mitjançant una resolució.  
- 4t trimestre: resolució i justificació de la subvenció.  
6. Termini necessari per a la consecució  
Les activitats susceptibles de subvenció hauran de desenvolupar-se de l'1 de setembre al 30 de juny de cada any, coincidint amb el curs escolar.  
La resolució de les subvencions es realitzarà fins al 31 de desembre de cada any.  
  
7. Costos previsibles per a la seua realització i fonts de finançament: 30.000 € amb fons propis de la Generalitat.  
  
8. Pla d'acció  
Les línies bàsiques de les bases reguladores es concreten en l'Orde 32/2016, de 12 de juliol, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions per a realitzar activitats complementàries per a l'alumnat escolaritzat en centres d'Educació Especial o en unitats d'Educació Especial situades en centres ordinaris sostinguts amb fons públics.  
  
9. Indicadors de seguiment i avaluació  
1. Relació entre el pressupost executat i el previst inicialment.  
  
2. Proporció d'alumnat beneficiat en relació amb l'alumnat necessitat.  
3. Nombre de centres educatius que participen en la convocatòria.  
4. Relació entre la quantitat d'activitats subvencionades sobre el total de les activitats.  
Avaluació: derivat del seguiment, s'elaborarà en el primer trimestre de cada exercici econòmic un informe d'avaluació sobre l'exercici anterior, així com les propostes per a la millora dels futurs plans.  
  
  
10. Resultats de l'avaluació del pla estratègic anterior  
  
Exercici Pressupost Convocatòria després de les obligacions de pagament Percentatge de justificació  
2021 25.000 € 4.651,50 € 18,606 %  
2022 25.000 € 25.000 € 100 %  
2023 30.000 € 30.000 € 100 %  
  
  
Pressupost: quantitat pressupostada per a cada exercici.   
Convocatòria després d'obligacions de pagament: quantitat disponible per a la subvenció en cada exercici. En tots els casos, s'ha oferit en cada convocatòria la totalitat disponible de la línia pressupostària per a cada exercici.   
Percentatge de justificació: resultat de l'execució per a cada exercici. Esta quantitat és el resultat de la justificació correcta per part dels centres privats concertats de l'ajuda assignada en cada exercici.